А што тычыцца непасрэдна роліка, то я яго паслухаў, мабыць, разоў сем. І ў мяне ўзнікла пытанне: ці сапраўды гэта было? Калі сапраўды, то я лічу, што чалавек, які можа дазваляць сабе так размаўляць са школьнікамі, не павінен працаваць у сістэме адукацыі. Будзе лепш, калі ён знойдзе іншае месца працы, дзе зможа сябе рэлізаваць і прынесці карысць грамадству. Я шмат з кім абмяркоўваў пачутае, і нават тыя, хто не ўваходзіць у нашу арганізацыю, сказалі, што іх ніхто ніколі не прымушаў гэта рабіць. Мяне таксама. Калі я вучыўся ў школе, сам прыйшоў і напісаў заяву, што хачу ўступіць у тады яшчэ Беларускі патрыятычны саюз моладзі.